Eigentli hettet mer scho fascht nomal en Tauchtrip buechet gha für hüt, womer au no hettet chöne mit Mantas go schnorchle, aber nach geschter hämmer nöd scho wieder welle so früeh ufstah und dä Muskelkater vo de Fabienne isch au nonig parat gsi für en wiitere  Trip :). Ussertdem hämmer ja mal no wiiter Richtig Exmouth welle. Det chamer schliesslich au wieder go tauche. Sogar mit de gliche Firma wiemer geschter gsi sind.